ประกาศกระทรวงเกษตรและสหกรณ์เรื่อง กำหนดคณะกรรมการเปรียบเทียบและหลักเกณฑ์และวิธีการพิจารณาของคณะกรรมการเปรียบเทียบพ.ศ. ๒๕๖๑ อาศัยอำนาจตามความในมาตรา๑๗๐ วรรคสองและวรรคสาม แห่งพระราชกำหนดการประมง พ.ศ. ๒๕๕๘รัฐมนตรีว่าการกระทรวงเกษตรและสหกรณ์ออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกระทรวงเกษตรและสหกรณ์เรื่อง กำหนดคณะกรรมการเปรียบเทียบและหลักเกณฑ์และวิธีการพิจารณาของคณะกรรมการเปรียบเทียบ พ.ศ. ๒๕๖๑ข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ให้ยกเลิกประกาศกระทรวงเกษตรและสหกรณ์เรื่อง กำหนดคณะกรรมการเปรียบเทียบและหลักเกณฑ์และวิธีการพิจารณาของคณะกรรมการเปรียบเทียบพ.ศ. ๒๕๕๙ ลงวันที่ ๑๑ สิงหาคม พ.ศ. ๒๕๕๙ข้อ๔ ในประกาศนี้ความผิด หมายความว่า ความผิดตามพระราชกำหนดการประมงพ.ศ. ๒๕๕๘และที่แก้ไขเพิ่มเติมผู้ต้องหา หมายความว่า บุคคลผู้ถูกหาว่าได้กระทำความผิดตามพระราชกำหนดการประมงพ.ศ. ๒๕๕๘ และที่แก้ไขเพิ่มเติมพนักงานเจ้าหน้าที่ หมายความว่าผู้ซึ่งรัฐมนตรีแต่งตั้งให้ปฏิบัติการตามพระราชกำหนดการประมง พ.ศ. ๒๕๕๘และที่แก้ไขเพิ่มเติมคณะกรรมการเปรียบเทียบ หมายความว่า คณะกรรมการเปรียบเทียบตามมาตรา๑๗๐ แห่งพระราชกำหนดการประมง พ.ศ. ๒๕๕๘หมวด ๑คณะกรรมการเปรียบเทียบ ข้อ๕ ให้มีคณะกรรมการเปรียบเทียบในเขตกรุงเทพมหานครหนึ่งคณะและในส่วนภูมิภาคอีกจังหวัดละหนึ่งคณะข้อ๖ ในเขตกรุงเทพมหานครให้ผู้อำนวยการกองกฎหมายกรมประมง เป็นกรรมการและเลขานุการ ของคณะกรรมการเปรียบเทียบ และให้กองกฎหมายกรมประมง เป็นหน่วยงานฝ่ายเลขานุการในส่วนภูมิภาคให้ประมงจังหวัดเป็นกรรมการและเลขานุการของคณะกรรมการเปรียบเทียบและให้กลุ่มบริหารจัดการด้านการประมงสำนักงานประมงจังหวัด เป็นหน่วยงานฝ่ายเลขานุการในเขตท้องที่รับผิดชอบให้ฝ่ายเลขานุการมีหน้าที่ในการรับเรื่องราวจากพนักงานสอบสวนและเสนอให้คณะกรรมการเปรียบเทียบเพื่อพิจารณาและแจ้งผลการพิจารณาแก่ผู้ต้องหาติดตามการชำระค่าปรับตามจำนวนที่เปรียบเทียบ และแจ้งผลการดำเนินการเปรียบเทียบแก่พนักงานเจ้าหน้าที่และผู้เกี่ยวข้องเพื่อพิจารณาดำเนินการตามที่กฎหมายกำหนดต่อไปการชำระค่าปรับให้ชาระที่กรมประมงหรือสำนักงานประมงจังหวัดหรือโดยวิธีการที่คณะกรรมการเปรียบเทียบกำหนดหมวด ๒หลักเกณฑ์และวิธีการพิจารณาของคณะกรรมการเปรียบเทียบ ข้อ๗ เมื่อคณะกรรมการเปรียบเทียบได้รับเรื่องขอให้พิจารณาเปรียบเทียบจากพนักงานสอบสวนแล้วให้คณะกรรมการเปรียบเทียบพิจารณาเปรียบเทียบให้แล้วเสร็จภายในสามวันทำการนับแต่วันที่ฝ่ายเลขานุการได้รับเรื่องจากพนักงานสอบสวนข้อ๘ การพิจารณาเปรียบเทียบให้คณะกรรมการเปรียบเทียบแสวงหาข้อเท็จจริงเชิญพยานบุคคลหรือให้ส่งพยานเอกสารเท่าที่จำเป็นมาประกอบการพิจารณาและอาจเชิญผู้ต้องหามาชี้แจงประเด็นต่าง ๆและให้คณะกรรมการเปรียบเทียบพิจารณาจากพยานหลักฐาน ดังต่อไปนี้(๑) รายงานการตรวจสอบของพนักงานเจ้าหน้าที่(๒) บันทึกการจับกุม (ถ้ามี)(๓) บันทึกคำให้การของผู้ต้องหา (ถ้ามี)(๔) พยานบุคคลหรือผู้ต้องหาที่เชิญมาชี้แจงข้อเท็จจริง(๕) พยานหลักฐานอื่นที่เกี่ยวข้องในกรณีที่คณะกรรมการเปรียบเทียบพิจารณาตามวรรคหนึ่งแล้วเห็นว่าไม่เป็นความผิดหรือเป็นความผิดของผู้ได้รับใบอนุญาตเจ้าของเรือ ผู้ควบคุมเรือ หรือผู้ได้รับผลตอบแทนจากการกระทำความผิดหรือพบความผิดเกี่ยวเนื่องหรือความผิดอื่นเพิ่มเติมจากการแจ้งข้อกล่าวหาอาจแจ้งให้พนักงานสอบสวนดำเนินการตามกฎหมายต่อไปข้อ๙ ในกรณีที่ปรากฏข้อเท็จจริงว่าผู้กระทำความผิดเป็นคนประจำเรือและคณะกรรมการเปรียบเทียบเห็นว่าเป็นการกระทำไปตามคำสั่งการของเจ้าของเรือหรือผู้ควบคุมเรือหรือผู้ได้รับผลตอบแทนจากการกระทำความผิดและได้ให้การเป็นประโยชน์ คณะกรรมการเปรียบเทียบอาจกำหนดค่าปรับผู้นั้นน้อยกว่าที่กฎหมายกำหนดไว้สำหรับความผิดนั้นเพียงใดก็ได้ข้อ๑๐ ภายใต้บังคับแห่งพระราชกำหนดการประมงพ.ศ. ๒๕๕๘ มาตรา ๑๖๒ วรรคสาม และมาตรา ๑๖๗ หลักเกณฑ์ในการเปรียบเทียบให้คณะกรรมการเปรียบเทียบกำหนดค่าปรับที่ผู้ต้องหาจะพึงชำระดังนี้(๑)การกระทำความผิดที่มิได้กำหนดโทษตามขนาดของเรือ และไม่มีการกำหนดอัตราโทษขั้นต่ำไว้หากเป็นการกระทำความผิดครั้งแรกให้ปรับในอัตราโทษกึ่งหนึ่งของอัตราโทษที่กำหนดไว้หากเป็นการกระทำความผิดครั้งที่สองให้ปรับในอัตราสูงสุดของอัตราโทษที่กำหนดไว้(๒)การกระทำความผิดที่มิได้กำหนดโทษตามขนาดของเรือ และมีการกำหนดอัตราโทษขั้นต่ำไว้หากเป็นการกระทำความผิดครั้งแรกให้ปรับในอัตราโทษไม่น้อยกว่าอัตราโทษขั้นต่ำสุดหรือปรับในอัตราจำนวนเท่าของมูลค่าของสัตว์น้ำที่กำหนดไว้ในมาตรานั้นๆ แล้วแต่จำนวนใดจะสูงกว่า โดยพิจารณาตามความร้ายแรงของการกระทำความผิดและการป้องกันมิให้ผู้กระทำความผิดกระทำความผิดซ้ำอีกหากเป็นการกระทำความผิดซ้ำให้ปรับในอัตราโทษขั้นสูงสุดหรือปรับในอัตราจำนวนเท่าของมูลค่าของสัตว์น้ำที่กำหนดไว้ในมาตรานั้น ๆ แล้วแต่จำนวนใดจะสูงกว่า(๓)การกระทำความผิดที่มีการกำหนดโทษตามขนาดของเรือ ให้ปรับในอัตราโทษที่กำหนดไว้โดยพิจารณาจากขนาดของเรือหรือปรับในอัตราจำนวนเท่าของมูลค่าของสัตว์น้ำที่กำหนดไว้ในมาตรานั้น ๆ แล้วแต่จำนวนใดจะสูงกว่า(๔) การกระทำความผิดที่มีการกำหนดโทษปรับโดยให้คิดจากมูลค่าของสัตว์น้ำให้ปรับในอัตราจำนวนเท่าของมูลค่าของสัตว์น้ำที่กำหนดไว้ในมาตรานั้นๆ(๕) การกระทำความผิดที่มีการกำหนดโทษปรับอัตราเดียว ให้ปรับในอัตราโทษที่กำหนดไว้ในมาตรานั้นๆ(๖) การกระทำความผิดที่มีอัตราโทษจำคุกรวมอยู่ด้วย ให้คณะกรรมการเปรียบเทียบพิจารณาว่าจะใช้อำนาจเปรียบเทียบหรือไม่ก็ได้และในกรณีที่เห็นว่าควรเปรียบเทียบ ให้เปรียบเทียบปรับในอัตราสูงสุดที่กฎหมายกำหนดไว้(๗) ในกรณีที่เป็นการกระทำความผิดอันเป็นการฝ่าฝืนกฎหมายอย่างร้ายแรงซ้ำภายในห้าปีไม่ว่าจะเป็นการกระทำความผิดเดียวกันหรือไม่อัตราโทษที่กำหนดให้เพิ่มเป็นสองเท่าข้อ๑๑ การกำหนดค่าปรับตามขนาดของเรือให้พิจารณาจากขนาดของเรือตามที่ระบุในทะเบียนเรือหรือตามผลการตรวจวัดในกรณีเรือไม่มีทะเบียนให้สอดคล้องกับโทษตามที่กฎหมายกำหนดโดยให้คำนึงถึงสภาพความร้ายแรงของการกระทำความผิดด้วยข้อ๑๒ มูลค่าราคาสัตว์น้ำให้คิดในวันที่พบการกระทำความผิดโดยให้ใช้ราคาซื้อขายจากสำนักงานสะพานปลาหรือสำนักงานท่าเทียบเรือประมงขององค์การสะพานปลาในพื้นที่ที่พบหรือพื้นที่ใกล้เคียงกับพื้นที่ที่พบการกระทำความผิดหากไม่มีราคาของดังกล่าวให้ใช้ราคาการซื้อขายที่สำนักงานพาณิชย์จังหวัดกำหนดไว้ในกรณีที่ไม่สามารถหาข้อมูลราคาซื้อขายสัตว์น้ำตามวรรคหนึ่งได้ให้ใช้ราคาจากท้องตลาดในพื้นที่ที่พบการกระทำความผิดข้อ๑๓ เมื่อคณะกรรมการเปรียบเทียบได้พิจารณาเปรียบเทียบเสร็จแล้วให้มีหนังสือแจ้งจำนวนค่าปรับที่จะพึงชำระให้ผู้ต้องหาทราบ และให้ผู้ต้องหานำเงินค่าปรับตามจำนวนที่เปรียบเทียบมาชำระภายในสามสิบวันนับแต่วันที่มีการเปรียบเทียบในกรณีที่ผู้ต้องหาเป็นเจ้าของเรือประมงหรือเป็นผู้ได้รับใบอนุญาตให้แจ้งไปด้วยว่าในการยินยอมชาระค่าปรับตามที่มีการเปรียบเทียบแล้ว ผู้ต้องหาต้องยินยอมยกสัตว์น้ำหรือผลิตภัณฑ์สัตว์น้ำที่ถูกยึดไว้ให้แก่ทางราชการด้วยในกรณีที่ผู้ต้องหายินยอมตามหนังสือแจ้งของคณะกรรมการเปรียบเทียบตามวรรคหนึ่งเมื่อผู้ต้องหาได้ชำระค่าปรับภายในระยะเวลาที่กำหนดและยกสัตว์น้ำหรือผลิตภัณฑ์สัตว์น้ำที่ถูกยึดไว้ให้แก่ทางราชการแล้วให้ถือว่าคดีเลิกกันตามประมวลกฎหมายวิธีพิจารณาความอาญาเมื่อคดีเลิกกันตามวรรคสองแล้วให้ฝ่ายเลขานุการมีหนังสือแจ้งคณะกรรมการมาตรการทางปกครอง ผู้อำนวยการสำนักงานเจ้าท่าภูมิภาคสาขาและพนักงานสอบสวน แล้วแต่กรณีภายใน ๒๔ ชั่วโมง นับแต่ได้รับเอกสารการชำระค่าปรับเพื่อดำเนินการปลดล็อกเรือ คืนเรือและเครื่องมือทำการประมงต่อไปข้อ๑๔ ในกรณีที่ผู้ต้องหาไม่ยินยอมชำระค่าปรับตามที่เปรียบเทียบหรือไม่ยินยอมยกสัตว์น้ำหรือผลิตภัณฑ์สัตว์น้ำที่ถูกยึดไว้ให้แก่ทางราชการหรือไม่ชำระค่าปรับภายในระยะเวลาที่กำหนดตามข้อ ๑๓ให้ฝ่ายเลขานุการแจ้งพนักงานสอบสวนเพื่อดำเนินคดีต่อไปข้อ๑๕ ในการพิจารณาเปรียบเทียบให้คณะกรรมการเปรียบเทียบจัดทำบันทึกการเปรียบเทียบไว้เป็นหลักฐานข้อ๑๖ ให้คณะกรรมการเปรียบเทียบบันทึกข้อมูลประวัติผู้ต้องหาแนบสำนวนคดีและให้เก็บสำนวนคดีที่ได้ทำการเปรียบเทียบไว้เป็นหลักฐานตามระเบียบว่าด้วยงานสารบรรณข้อ๑๗ เอกสารและหลักฐานตามข้อ ๑๕เอกสารข้อมูลประวัติผู้ต้องหาตามข้อ ๑๖หรือเอกสารและหลักฐานอื่นใดที่เกี่ยวข้องกับการปฏิบัติการตามประกาศนี้ให้เป็นไปตามที่อธิบดีกรมประมงประกาศกำหนดข้อ๑๘ การเปรียบเทียบตามกฎหมายว่าด้วยสิทธิการประมงในเขตต์การประมงไทยตามคำสั่งหัวหน้าคณะรักษาความสงบแห่งชาติที่ ๒๒/๒๕๖๐ เรื่อง การแก้ไขปัญหาการทำการประมงผิดกฎหมาย ขาดการรายงานและไร้การควบคุม เพิ่มเติมครั้งที่ ๔ ลงวันที่ ๔ เมษายน พุทธศักราช ๒๕๖๐ ข้อ ๒๑ที่อยู่ในอำนาจเปรียบเทียบของคณะกรรมการเปรียบเทียบ ให้นำหลักเกณฑ์ที่กำหนดไว้ในประกาศฉบับนี้มาใช้บังคับโดยอนุโลมข้อ๑๙ ประกาศนี้ให้ใช้บังคับกับบรรดาการเปรียบเทียบที่อยู่ในระหว่างการพิจารณาของคณะกรรมการเปรียบเทียบด้วยประกาศณ วันที่ ๒๘ พฤศจิกายน พ.ศ. ๒๕๖๑ลักษณ์ วจนานวัชรัฐมนตรีช่วยว่าการกระทรวงเกษตรและสหกรณ์ปฏิบัติราชการแทนรัฐมนตรีว่าการกระทรวงเกษตรและสหกรณ์วิวรรธน์/จัดทำ๓๐ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๐๖ ง/หน้า ๔/๓๐ พฤศจิกายน ๒๕๖๑